1. **sz. határozati javaslat melléklete**

**EGYÜTTMŰKÖDÉSI MEGÁLLAPODÁS**

amely létrejött egyrészről **Budapest Főváros II. Kerületi Önkormányzat** (székhely: 1024 Budapest, Mechwart liget 1.; KRID azonosító: 731126931; adószáma: 15735650-2-41; KSH számjele: 15735650-8411-321-01; képviseli: Őrsi Gergely polgármester; a továbbiakban: **Önkormányzat**)

másrészről a **Szent Magdolna Magánkórház** **Kft.** (Cg.sz.: 01-09-208345; Székhely: 1123 Budapest, Alkotás utca 53. B. ép. 2. em.; adószáma: 11876607-2-43; képviseli: Mózer Attila János ügyvezető önállóan; a továbbiakban: **Magánkórház**) (az Önkormányzat és a Magánkórház a továbbiakban együttesen: **Felek/Szerződő Felek**) között az alulírott napon és helyen az alábbi feltételek szerint:

1. **Előzmények**

I.1. **Felek** rögzítik, hogy az **Önkormányzat** a fenntartásában álló, **Budapest II. Kerületi** **Önkormányzat Egészségügyi Szolgálata** (cím: 1027 Budapest, Kapás utca 22.; a továbbiakban: Egészségügyi Szolgálat) útján látja el a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 4. pontjában írt önkormányzati feladatait, mint az egészségügyi alapellátás nyújtását és az egészséges életmód segítését célzó szolgáltatások biztosítását (a továbbiakban: **Önkormányzat Egészségügyi Feladatai**).

I.2. **Felek** rögzítik, hogy a **Magánkórház** a 1023 Budapest, Zsigmond tér 10. szám alatti telephelyén (a továbbiakban: **Telephely**) szakmai partnerek bevonásával látja el járóbeteg szakellátási és diagnosztikai tevékenységét, mely tevékenységeivel az **Önkormányzat** egészségügyi ellátási tevékenységének nyújtását és az egészséges életmód segítését célzó szolgáltatásait kívánja támogatni a II. kerületi lakosok számára.

I.3. **Felek** az egészségügyről szóló 1997. évi CLIV. törvény (a továbbiakban: Eütv.) 35. § (1) bekezdése és 37. § (1) bekezdése szerinti népegészségügyi cél megvalósítása és egészségfejlesztés, továbbá az egészséges életmód elősegítésének biztosítása, továbbá a II. kerületi lakosok egészségük megőrzéséhez szükséges széleskörű tájékoztatásának segítése, továbbá a II. kerületi lakosok egészségügyi prevenciójának megvalósításához való hozzájárulás érdekében, jelen **Együttműködési Megállapodást** kötik.

1. **Megállapodás tárgya**

II.1. **Felek** megállapodnak, hogy a **Magánkórház** az I.1. pontban írt **Önkormányzat Egészségügyi Feladatainak** támogatása érdekében, kizárólag saját anyagi és humán erőforrásai útján, ellenszolgáltatás nélkül, térítésmentesen biztosítja az I.2. pontban megjelölt járóbeteg- és diagnosztikai szolgáltatását (a továbbiakban: **Szolgáltatás**) a II. kerületi lakosok számára a **Magánkórház Telephelyén**, a jelen **Megállapodásban** rögzítettek szerint.

1. **Személyi és tárgyi feltételek biztosítása**

III.1. **Felek** megállapodnak, hogy a **Szolgáltatásra** a Budapest Főváros II. Kerületi Önkormányzat Egészségügyi Szolgálatával együttműködve, az **Egészségügyi Szolgálat** szakmai iránymutatása, tanácsadása, közreműködése mellett kerül sor. Az **Egészségügyi Szolgálat** a megrendelést írásban közli a Magánkórház felé, melyet a **Magánkórház** írásban időpont rögzítése és ár megjelölése mellett visszaigazol. A megrendelés visszautasítására a **Magánkórház** jogosult, amennyiben orvosszakmai ellenjavallat áll fenn, vagy a megrendelés teljesítése a mindennapi üzletvitelére negatív hatással bír.

III.2. **Felek** megállapodnak abban, hogy a **Magánkórház** térítésmentesen, saját humán és anyagi forrásból biztosítja a **Szolgáltatás** lebonyolításához szükséges személyi és tárgyi feltételeket, az adott egészségügyi terület, **Szolgáltatást** biztosító szakági területnek megfelelő képesítéssel és jártassággal rendelkező szakemberek meglétét.

III.3. **Felek** megállapodnak, hogy a **Szolgáltatás** során a **Magánkórház** által biztosított szakemberek az **Egészségügyi Szolgálat** kijelölt szakembereivel együttműködnek.

III.5. A **Szolgáltatás** lebonyolításához szükséges tárgyi eszközöket a **Magánkórház** a saját költségén köteles biztosítani.

III.6. A **Magánkórház** a **Szolgáltatást** az egészségügyről szóló 1997. évi CLIV. törvény és az információs önrendelkezési jogról és az információszabadságról szóló 2011. évi CXII. törvény rendelkezéseivel összhangban folytatja.

III.7. **Felek** a **Szolgáltatás Magánkórház** általi, reklámcélú felhasználását kizárják, amit a **Magánkórház** tudomásul vesz.

1. **A Szolgáltatás pénzügyi feltételei**

IV.1. **Felek** megállapodnak abban, hogy a **Magánkórház** a **Szolgáltatásra** 2024. december 31. napjáig mindösszesen **10.000.000, - Ft, azaz Tízmillió forint (adómentes)** összeget fordít.

IV.2. A pénzügyi elszámolás alapja a **Magánkórház** az **Önkormányzat** és az **Egészségügyi Szolgálat** közötti 3 oldalú külön megállapodás, mely a **Magánkórház** hatályos listaárainál kedvezményesebb díjszabást tartalmaz a **Szolgáltatások** tekintetében.

IV.3. A **Magánkórház** a **Szolgáltatásra** fordított összeg felhasználásáról köteles az **Önkormányzatot, az Egészségügyi Szolgálat bevonásával** félévente tájékoztatni és az adott összegnek a **Szolgáltatásra** történt felhasználását tételesen, hitelt érdemlően igazolni.

IV.4. **Magánkórház** jelen **Megállapodás** aláírásával kifejezetten vállalja, hogy a IV.1. pontban fordított összeget teljes egészében a jelen **Megállapodás** tárgyát képező cél érdekében, a lakosság részére nyújtandó egészségfejlesztési és a népegészségügyi célok biztosításával összefüggésben felmerülő **Szolgáltatás** nyújtására, az azzal kapcsolatos kiadásaira használja fel.

1. **Felek kötelezettségei**

V.1. **Felek** megállapodnak abban, hogy a jelen **Megállapodás** céljainak megvalósítása érdekében egymással együttműködnek és a **Megállapodás** tárgyának megvalósítása érdekében a szükséges jognyilatkozatokat és intézkedéseket megfelelő időben – saját döntéshozatali eljárásuknak megfelelően – megteszik.

V.2. Az **Önkormányzat** jelen **Megállapodás** hatálya alatt folyamatosan figyelemmel kíséri a **Magánkórház** jelen **Megállapodás** céljával összefüggő tevékenységét.

V.3. A **Magánkórház** a **Szolgáltatáshoz** szükséges tevékenység ellátását az azok szakmai tartalmára vonatkozó külön jogszabályok és szakmai követelmények, nyilvántartási és adatkezelési kötelezettségek betartása mellett végzi el.

V.4. A **Magánkórház** a **Szolgáltatás** teljesítése alkalmával a tudomására jutott személyes adatok kezelése során köteles a vonatkozó jogszabályokban foglaltak szerint, illetve az **Egészségügyi Szolgálat** által elfogadott „Adatvédelmi szabályok” rendelkezései szerint eljárni, azokat betartani.

V.5. Az **Önkormányzat** kérésére a **Magánkórház** a **Szolgáltatás** ellátása során szerzett adatokat és információkat a vonatkozó jogszabályi keretek között, térítésmentesen az **Önkormányzat**, illetve az **Egészségügyi Szolgálat** rendelkezésére bocsátja.

V.6. **Magánkórház** vállalja, hogy tevékenységéről a tárgyévet követő év január 31. napjáig az **Önkormányzat** részére részletes pénzügyi beszámolót készít, amiben kimutatja a tárgyévben felhasználat összegek célját és a felhasználás módját.

1. **A Megállapodás hatálya**

VI.1. Jelen **Megállapodás** a **Felek** kölcsönös aláírásának napján lép hatályba és határozott időre, **2024. december 31. napjáig szól.**

1. **A Megállapodás megszüntetése**

VII.1. **Felek** megállapodnak, hogy jelen **Megállapodást** rendes felmondás útján egyik **Fél** sem jogosult felmondani.

VII.2. Rendkívüli felmondásnak van helye, ha bármelyik Fél jelen **Megállapodásban** vállalt kötelezettségeit súlyosan megszegi. **Megállapodásban** vállalt kötelezettség súlyos megszegésének minősül, ha bármely **Fél**:

a.) jelen **Megállapodásban** vállalt kötelezettségének folyamatosan nem tesz eleget;

b.) bizonyítottan a jogszabályok, szakmai szabályok súlyos megsértésével végzi tevékenységét;

c.) nem tesz eleget együttműködési kötelezettségének, így különösen, ha a **Megállapodás** céljával ellentétesen jár el;

d.) a másik Félnek a jelen **Megállapodással** kapcsolatosan szándékosan vagy súlyos gondatlansággal kárt okoz.

VII.3. **Felek** a jelen **Megállapodást** közös megegyezéssel bármikor jogosultak megszüntetni.

1. **Záró rendelkezések**

VIII.1. Jelen **Megállapodás** a **Felek** közös megegyezésével, kizárólag írásban módosítható.

VIII.2. **Felek** megállapodnak, hogy e **Megállapodásra** vonatkozóan minden értesítést, egyéb közlést, ami a jelen **Megállapodás** alapján megteendő vagy megtehető, írásban kell megtenni és akkor minősül jelen **Megállapodás** alkalmazásában közöltnek, ha azt személyesen vagy futárszolgálat útján, vagy ajánlott-tértivevényes postai küldeményként küldték el.

VIII.3. **Felek** jelen **Megállapodás** teljesítése során kapcsolattartóként az alábbi személyeket jelölik ki:

* Budapest Főváros II. Kerületi Önkormányzat részéről:

Név: ..................

Cím: 1024 Budapest, Mechwart liget 1.

Telefon: ...............

Email: [.................](mailto:szabo.gyula7vk@gmail.com)

* Budapest Főváros II. Kerületi Önkormányzat Egészségügyi Szolgálata részéről:

Név: ……………..

Cím: ……………..

Telefon: ..................

Email: ..............

* Szent Magdolna Magánkórház Kft. részéről:

Név: Mózer Attila János

Cím: 2045 Törökbálint, Kastély utca 68.

Telefon: +36703185393

Email: mozer.attila@mom-hospital.com

A jelen pontban jelölt személyek változásáról a másik felet írásban tartozik tájékoztatni a változással érintett fél. A jelen pontban kijelölt személy részére a megjelölt címre küldött értesítést az abban foglaltakat joghatályosnak kell tekinteni akkor is, ha a fél a fenti címet megváltoztatja és erről a másik felet nem értesíti.

VIII.4. A **Felek** által elküldött értesítéseket a következő időpontokban kell kézbesítettnek tekinteni: (i) személyesen vagy futár útján történő kézbesítés esetén akkor, amikor a küldeményt az adott félnél igazoltan átadják; (ii) postai (tértivevényes, ajánlott, avagy egyéb könyvelt) küldemény esetén, amikor annak kézbesítése igazoltan megtörténik, azzal hogy amennyiben a küldemény „ismeretlen”, „elköltözött”, „nem vette át” vagy „nem kereste” jelzéssel érkezik vissza a másik fél címéről, akkor a küldemény visszaérkezésének napját tekintik a **Felek** a kézbesítés napjának. A címváltozásról a **Felek** a jelen rendelkezés szerint kötelesek egymást haladéktalanul értesíteni a fentiek szerint megküldött értesítéssel.

VIII.5. **Felek** megállapodnak abban, hogy a jelen **Megállapodásból** eredő és az azzal kapcsolatban közöttük felmerülő valamennyi vitás kérdést egymás között közvetlenül, békés úton kísérlik meg rendezni.

VIII.6. **Magánkórház** kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1.b. pontja szerint átlátható szervezetnek minősül, továbbá tudomással bír arról, hogy az e pontban foglalt nyilatkozatának valóságtartalma a jelen szerződés érvényességi feltétele. **Önkormányzat** kijelenti, hogy magyarországi székhelyű helyi önkormányzat, **Magánkórház** pedig kijelenti, hogy törvényesen bejegyzett gazdasági társaság, és vele szemben nincs folyamatban felszámolási-, vagy csődeljárás és nem áll végelszámolás hatálya alatt, továbbá, hogy a megszüntetésére irányuló, jogszabályban meghatározott egyéb eljárás sincs vele szemben folyamatban.

VIII.7. **Felek** képviselői kijelentik, hogy aláíró képviselőik a jelen **Megállapodás** aláírására teljes körű felhatalmazással rendelkeznek és belső szabályzataik szerint jelen **Megállapodás** hatálybalépéséhez további hozzájárulás, jóváhagyás nem szükséges. Jelen **Megállapodást** az **Önkormányzat** Képviselő-testülete a ........../2022 (……..) sz. határozatával jóváhagyta és döntött a **Megállapodás** aláírására vonatkozó felhatalmazásról.

VIII.8. **Felek** a jelen **Megállapodásban** nem szabályozott kérdések tekintetében a Polgári Törvénykönyvről szóló 2013. évi V. törvény (Ptk.) rendelkezéseit tekintik irányadónak.

VIII.9. **Felek** a jelen, folyamatos oldalszámozással ellátott **Megállapodást**, annak elolvasását és kölcsönös értelmezését követően, mint akaratukkal mindenben egyezőt, egymással szó szerint megegyező …., azaz … eredeti példányban írták alá.

Kelt Budapesten, 2022. év „…………” hó „….”. napján

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Őrsi Gergely** polgármester | **Mózer Attila János**  ügyvezető |
| Budapest Főváros II. Kerületi  Önkormányzata | Szent Magdolna Magánkórház Kft. |
|  |  |